NOTA DE FUNDAMENTARE

la proiectul hotărârii Guvernului cu privire la aprobarea

Cadrului bugetar pe termen mediu (2025-2027)

|  |
| --- |
| **1. Denumirea sau numele autorului şi, după caz, a/al participanților la elaborarea proiectului actului normativ** |
| Proiectul hotărârii Guvernului cu privire la aprobarea Cadrului bugetar pe termen mediu (2025-2027) a fost elaborat de Ministerul Finanțelor, în conformitate cu prevederile Legii finanțelor publice și responsabilității bugetar-fiscale nr.181/2014. |
| **2. Condițiile ce au impus elaborarea proiectului actului normativ** |
| *2.1. Temeiul legal sau, după caz, sursa proiectului actului normativ* |
| Proiectul hotărârii Guvernului este elaborat conform prevederilor art.47 alin.(1) lit. a) și art.48 din Legea finanțelor publice și responsabilității bugetar-fiscale nr.181/2014, prin care este prevăzută obligativitatea Guvernului de a aproba anual Cadrul bugetar pe termen mediu (în continuare CBTM). Mai mult, CBTM reprezintă etapa inițială în procesul de elaborare și implementare a politicii bugetar-fiscale pe termen mediu și a proiectului bugetului anual. |
| *2.2. Descrierea situației actuale şi a problemelor care impun intervenția, inclusiv a cadrului normativ aplicabil şi a deficiențelor/lacunelor normative* |
| Cadrul Bugetar pe Termen Mediu este un document prin care se stabilesc obiectivele politicii bugetar-fiscale şi se determină cadrul de resurse şi cheltuieli ale bugetului public naţional şi ale componentelor acestuia în perspectiva de trei ani. Documentul CBTM este elaborat anual cu scopul de a încadra bugetul într-o perspectivă pe termen mediu.CBTM este elaborat în două etape:* Prima etapă vizează asigurarea unei discipline fiscale agregate și sustenabilitatea politicilor bugetare, prin elaborarea unui cadru macroeconomic și a unui cadru fiscal pe termen mediu. CBTM se bazează pe previziuni actualizate privind resursele bugetare agregate.
* A doua etapă se axează pe estimarea resurselor sectoriale, constând în estimări ale limitelor de cheltuieli agregate pe sectoare și ministere.

Anual, în conformitate cu calendarul bugetar, Guvernul aprobă cadrul bugetar pe termen mediu şi îl prezintă spre informare Parlamentului.Cadrul bugetar pe termen mediu se elaborează de către Ministerul Finanţelor, în comun cu alte autorităţi publice centrale. responsabile, în conformitate cu principiile şi regulile bugetar-fiscale stabilite de legea menționată.Cadrul bugetar pe termen mediu cuprinde: cadrul macroeconomic, politica bugetar-fiscală, cadrul macrobugetar, cadrul de cheltuieli și limitele de cheltuieli. |
| **3. Obiectivele urmărite şi soluțiile propuse** |
| *3.1. Principalele prevederi ale proiectului şi evidențierea elementelor noi* |
| **CBTM 2025-2027** se bazează pe prognoza indicatorilor macroeconomici, elaborată de către Ministerul Dezvoltării Economice și Digitalizării în martie 2024, și are la bază bugetul aprobat pentru anul 2024. **Prioritățile reformelor economice și sociale pe termen mediu derivă** din Programul de activitate a Guvernului „Moldova prosperă, sigură, europeană”, Strategia Națională de Dezvoltare „Moldova Europeană 2030”, Planul național de acțiuni pentru aderarea Republicii Moldova la Uniunea Europeană pe anii 2024-2027, Acordul de Asociere RM-UE, Agendei de Asociere RM-UE (2021-2027), Planul național de dezvoltare pe 2025-2027 și angajamentele asumate față de partenerii de dezvoltare. Documentul CBTM (2025-2027) este constituit din partea textuală și anexe. *Partea textuală* cuprinde: (i) descriere generală, evoluțiile economice; (ii) perspectivele economice globale și riscurile pe termen mediu; (iii) obiectivele politicii bugetar-fiscale și vamale; prognoza veniturilor și cheltuielilor publice; politica în domeniul cheltuielilor de personal; prioritățile politicii cheltuielilor pe sectoare; sursele de finanțare internă și externă ale deficitului bugetar și datoria de stat; (iv) descrierea cadrului de cheltuieli sectoriale ale bugetului public național pe termen mediu; proiecte finanțate din surse externe, precum și proiecte de investiții capitale publice. *Anexele* conțin detalii cu privire la prognoza indicatorilor macroeconomici (*anexa nr. 1*), evoluția și estimările ale veniturilor și cheltuielilor pe BPN și bugetele componente (*anexele nr. 2.1.1-nr.2.5.3*), limitele de cheltuielilor ale bugetul de stat pe autorități bugetare (anexa nr.3), prioritățile politicii cheltuielilor pe sectoare și programele bugetare (*anexele nr.4-24*).Prioritățile sectoriale incluse în CBTM 2025-2027 și estimările resurselor sectoriale vor ghida autoritățile publice în elaborarea propunerilor lor bugetare pentru anul 2025. În conformitate cu acestea, autoritățile pot include propuneri pentru finalizarea sau raționalizarea programelor existente pentru a oferi finanțare pentru programele cu prioritate înaltă. |
| *3.2. Opțiunile alternative analizate şi motivele pentru care acestea nu au fost luate în considerare* |
| Nu este relevant pentru acest proiect. |
| **4. Analiza impactului de reglementare** |
| *Conform art. 27(1), alin (3), lit. a) din Legea nr. 100/2017 cu privire la actele normative, analiza impactului de reglementare nu se efectueazăă pentru proiectele documentelor de politici și de planificare.* |
| *4.1. Impactul asupra sectorului public* |
| *4.2. Impactul financiar şi argumentarea costurilor estimative* |
| Implementarea proiectului înscrie survenirea unor ajustări în procesul bugetar prestabilit de Legea finanțelor publice și responsabilității bugetar-fiscale nr.181/2014, la nivel organizatoric. În procesul de elaborare a CBTM se asigură estimarea cadrului general de resurse disponibile pentru finanțarea cheltuielilor publice, bazându-se pe costurile politicilor asumate/planificate. Estimările, au avut la bază evoluțiile recente și prognoza indicatorilor macroeconomici și bugetari.Conform estimărilor pentru orizontul anilor 2025-2027, *veniturile bugetului public național* pentru anul 2025 sunt estimate în sumă de *115867 mil.lei*, pentru anul 2026 –*124474 mil.lei*, iar pentru anul 2027 – *135855 mil.lei*.*Cheltuielile bugetului public național* pentru anul 2025 sunt estimate în sumă de *129557 mil.lei*, pentru anul 2026 – *137924 mil.lei*, iar pentru anul 2027 – *149255 mil.lei*.*Soldul (deficitul) bugetului public național* pentru anul 2025 este estimat în sumă de *(-13690 mil.lei)*, ceea ce reprezintă (-3,8 %) în PIB, pentru anul 2026 - *(-13450 mil.lei)*, sau (-3,4 %) în PIB, iar pentru anul 2027 - *(-13400 mil.lei),* sau (-3,1 %) în PIB. |
| *4.3. Impactul asupra sectorului privat* |
| *4.4. Impactul social*  |
| *4.4.1. Impactul asupra datelor cu caracter personal* |
| *4.4.2. Impactul asupra echității şi egalității de gen* |
| *4.5. Impactul asupra mediului* |
| *4.6. Alte impacturi şi informaţii relevante* |
| *Cadrul bugetar pe termen mediu* este documentul care se aprobă anual de Guvern, prin care se stabilesc obiectivele politicii bugetar-fiscale, se determină cadrul de resurse și cheltuieli ale bugetului public național și ale componentelor acestuia în perspectivă de trei ani, conform art.3 din Legea finanțelor publice și responsabilității bugetar-fiscale nr.181/2014. |
| **5. Compatibilitatea proiectului actului normativ cu legislația UE** |
| *5.1. Măsuri normative necesare pentru transpunerea actelor juridice ale UE în legislația națională* |
| *5.2. Măsuri normative care urmăresc crearea cadrului juridic intern necesar pentru implementarea legislației UE* |
| Proiectul nu are drept scop armonizarea legislației naționale cu legislația Uniunii Europene. |
| **6. Avizarea şi consultarea publică a proiectului actului normativ** |
| În scopul respectării prevederilor Legii nr.239/2008 privind transparența în procesul decizional, proiectul este plasat pe pagina site-ul oficial al Ministerului Finanțelor ([www.mf.gov.md](http://www.mf.gov.md)), directoriul „Transparența decizională”, secțiunea „Procesul decizional”. |
| **7. Concluziile expertizelor** |
| Proiectul în cauză a fost remis Ministerului Justiției spre expertizare juridică, în conformitate cu prevederile art.37 din Legea nr.100/2017 cu privire la actele normative.Nu necesită a fi supus altor expertize. |
| **8. Modul de încorporare a actului în cadrul normativ existent** |
| CBTM se încadrează în cadrul normativ al domeniul finanțelor publice, și nu va genera necesitatea modificării altor acte normative.  |
| **9. Măsurile necesare pentru implementarea prevederilor proiectului actului normativ** |
| După aprobarea de către Guvern a CBTM (2025-2027), documentul este prezentat Parlamentului spre informare. Autoritățile bugetare urmează să actualizeze/definitiveze strategiile sectoriale de cheltuieli în conformitate cu prevederile CBTM 2025-2027, aprobate de Guvern, cu plasarea ulterioară pe paginile web ale autorităților și să prezinte propunerile de buget pentru anul 2025. |

 **Ministrul finanțelor Petru ROTARU**